Portnet - Συνάντηση της ομάδας του Ποταμιού Πειραιά με τον Αντιπεριφερειάρχη Νήσων
Previous Article «Γλαῦκες» της Αφροδίτης Λίτη στον Πόρο
Next Article 153η Επέτειος της Ένωσης Επτανήσων στην Ελλάδα
Συνάντηση της ομάδας του Ποταμιού Πειραιά με τον Αντιπεριφερειάρχη Νήσων για θέματα του Αργοσαρωνικού
Ζητήματα που αφορούν τα νησιά του Αργοσαρωνικού συζήτησε η ομάδα του Ποταμιού κατά τη συνάντηση που είχε με τον Αντιπεριφερειάρχη Νήσων Αττικής Παναγιώτη Χατζηπέρο.
Το θέμα των ιχθυοκαλλιεργειών στον Πόρο, η υδροδότηση της Αίγινας από τη Σαλαμίνα, η αποκατάσταση του ΧΑΔΑ και η κατασκευή ΧΥΤΥ στα Κύθηρα και Αντικύθηρα, η επέκταση του αεροδιαδρόμου στα Κύθηρα, η υποστήριξη του θαλάσσιου τουρισμού, η ένταξη τοπικών έργων στα κοινοτικά προγράμματα Leader και Life, η ενίσχυση του Κέντρου Προστασίας Άγριας Ζωής στην Αίγινα, το πρόγραμμα ασφαλτοστρώσεων και η υποστήριξη της πρωτοβάθμιας περίθαλψης είναι μερικά από τα θέματα που έθεσε η αμάθα του Ποταμιού με τον Γραμματέα Οργανωτικού κ. Γιώργο Γκαρή, την Υπεύθυνη Τομέα Πολιτικής Εσωτερικών Ολυμπία Αναστασοπούλου και τον Γραμματέα Β’ Πειραιά κ. Θάνο Νίκου στον κ. Αντιπεριφερειάρχη.
Το Ποτάμι τόνισε εμφαντικά την ανάγκη να υποστηριχθούν οι Οργανισμοί Τοπικής Αυτοδιοίκησης των νησιών με επιπλέον αυτοκίνητα περισυλλογής απορριμμάτων σε συνδυασμό με μηχανισμούς ανακύκλωσης. Καθώς τα νησιά αντιμετωπίζουν ζωτικά ζητήματα έλλειψης τροχοφόρων και ανταλλακτικών, η καθαριότητα είναι πρωταρχική σημασία πολύ περισσότερο, όταν τα νησιά μας είναι προορισμός άφιξης χιλιάδων τουριστών.
Επίσης η ομάδα από Το Ποτάμι, ζήτησε από τον κ. Αντιπεριφερειάρχη να εντάξει στον προγραμματισμό έργων την αντικατάσταση του δικτύου ύδρευσης της πόλης της Αίγινας καθώς πλέον κλείνει 75 χρόνια χρήσης με απορροές σε εκατοντάδες σημεία της πόλης και αποτέλεσμα να χάνονται εκατοντάδες κυβικά νερού σε βάρος των τοπικών αναγκών.